**MUNKASZERZŐDÉS**

**határozatlan időre, távmunkát végző munkavállaló részére**

amely létrejött egyrészről a

Cégnév:

Székhely:

Cégjegyzék szám:

Adószám:

Képviselő / Munkáltatói jogkör gyakorlója:

(a továbbiakban mint Munkáltató)

másrészről

Név:

Lakcím:

Anyja neve:

Szül. hely, idő:

Szem. ig. száma:

Adóazonosítójel:

TAJ-száma:

 (a továbbiakban mint Munkavállaló)

– továbbiakban együtt: szerződő felek – között a mai napon az alábbi feltételek szerint:

1. A Munkáltató..…. (év) ....................... (hó) ….. napjától alkalmazza a Munkavállalót, határozatlan időre.

2. Felek megállapodnak abban, hogy a munkaviszony távmunkában történő foglalkoztatásra jön létre.

3. A munkavégzés helye: …………………………… (A munkáltató telephelyétől elkülönült hely)

4. A Munkavállaló munkaköre……………………

5. A Munkavállaló közvetlen munkahelyi, operatív irányítási jogokat gyakorló felettese ………… munkakört betöltő munkavállaló, a munkáltatói jogok gyakorlására ……………….. jogosult.

6. A Munkavállaló és a Munkáltató közötti kapcsolattartás feltételeit felek az alábbiak szerint állapítják meg: ………...…………………………………

 A munkavégzéshez és kapcsolattartáshoz szükséges eszközöket a Munkáltató biztosítja. Felek megállapodnak, hogy a Munkáltató által biztosított számítástechnikai és elektronikus eszközöket a Munkavállaló kizárólag a munkavégzéshez használhatja.

 *vagy: A Munkavállaló tájékoztatja a Munkáltatót a munkavégzéshez és kapcsolattartáshoz szükséges elektronikai eszközök adatairól:*

 *Telefonszám: ………………………………………………………………………*

 *e-mail cím: ………………………………………………………………………...*

 A munkáltató a munkavállaló elérhetőségét harmadik személlyel csak törvényben meghatározott esetben közölheti.

7. A Munkavállaló felelős a munkaköréhez tartozó valamennyi feladat és kötelezettség ellátásáért.

8. A Munkavállaló jelen szerződés aláírásával is elismeri, hogy a Munkáltatótól a munka törvénykönyvéről szóló 2012. évi I. törvény (továbbiakban: Mt.) 46. § (1) bek., illetve 196. § (3) bek. szerinti írásbeli tájékoztatást átvette.

9. A Munkavállaló köteles

* a Munkáltató által előírt helyen és időben munkára képes állapotban megjelenni,
* munkaideje alatt - munkavégzés céljából, munkára képes állapotban - a Munkáltató rendelkezésére állni (A Munkáltató e körben tájékoztatja a Munkavállalót, hogy azt tekinti munkára képes állapotnak, amikor a Munkavállaló egyáltalán nem fogyasztott alkoholt, nincs a szervezetében maradék alkohol és más tudatmódosító szer.),
* munkáját személyesen, az általában elvárható szakértelemmel és gondossággal, a munkájára vonatkozó szabályok, előírások, utasítások és szokások szerint végezni,
* a munkakörének ellátásához szükséges bizalomnak megfelelő magatartást tanúsítani,
* munkatársaival együttműködni,
* a Munkáltató által a rendelkezésére bocsátott eszközöket kizárólag a munkája ellátása érdekében, a munkavégzése helyszínén használni. A Munkavállaló hozzájárul ahhoz, hogy a Munkáltató e kötelezettség teljesítését a technika által biztosított és a rendelkezésére álló eszközökkel a jogszabályi rendelkezések betartása mellett ellenőrizze.
* a Munkáltatót minden olyan tényről, adatról, körülményről vagy ezek változásáról haladéktalanul, azok felmerülésének a napján írásban, igazolt módon tájékoztatni, amely a munkaviszony alapján őt megillető jogok gyakorlása és a kötelezettségek teljesítése szempontjából lényeges. A felek ilyennek tekintik az alábbiak bejelentését:
* keresőképtelenséget,
* egészségi alkalmatlanságot,
* a terhességről történt tudomásszerzést,
* a reprodukciós eljárás megkezdését,
* további munkavégzésre irányuló jogviszony létrejöttét és/vagy társasági részesedés megszerzését,
* a Munkáltató utasításától eltérő munkavégzést,
* bűncselekmény elkövetéséről történt tudomásszerzést,
* az Mt. 55. § (1) bekezdése szerinti kötelezettség teljesítését.

A Munkavállaló munkaidején kívül sem tanúsíthat olyan magatartást, amely közvetlenül és ténylegesen alkalmas a Munkáltatója jó hírnevének, jogos gazdasági érdekének vagy a munkaviszony céljának veszélyeztetésére. A Munkavállaló a Munkáltatóról, a Munkavállalókról és a Munkáltató tevékenységéről, a jelen szerződés alapján létrejött munkaviszonyról a Munkáltató előzetes hozzájárulása nélkül nem nyilatkozhat harmadik személyek és/vagy a nyilvánosság előtt és/vagy a médiában.

A Munkavállaló a Munkáltató előzetes hozzájárulása nélkül harmadik személytől díjazást a munkaviszonyban végzett tevékenységére tekintettel nem fogadhat el, vagy nem köthet ki.

110.A Munkavállaló köteles a rá bízott feladatokat és tevékenységeket a jogszabályi előírások betartásával, a Munkáltató üzletpolitikai alapelveinek szem előtt tartásával és a Munkáltató utasításai szerint ellátni. A Munkavállaló munkáját a tőle elvárható legnagyobb gondossággal, szakértelemmel, az irányadó jogszabályoknak, a munkaköri leírásban foglaltaknak, a Munkáltató munkavégzésre vonatkozó előírásainak és mindenkori utasításainak megfelelően köteles végezni. Munkavégzése során köteles olyan magatartást tanúsítani, amellyel saját, vagy más testi épségét nem veszélyezteti, anyagi károsodását, illetőleg helytelen megítélését nem eredményezi. A Munkavállaló a szerződés aláírásával elismeri, hogy a munkavégzésre vonatkozó szabályokat, a biztonsági baleset- és munkavédelmi előírásokat megismerte.

11. A Munkavállaló alapbére havi bruttó ................................ Ft, azaz bruttó ............................................ forint. A munkabért a Munkáltató – a törvényes terhek levonását követően – a tárgyhónapot követő hónap 10. napjáig köteles – átutalással – megfizetni a Munkavállaló által megadott bankszámlára. A Munkavállaló hozzájárulását adja, hogy fizetését és egyéb anyagi juttatásait bankszámlára történő átutalással kapja. A bankszámla száma: ……………………………. . A Munkavállaló visszavonhatatlanul hozzájárul ahhoz, hogy a Munkáltató a havi esedékes munkabérének a levonásmentes (öregségi nyugdíjminimum) munkabérrészéig a Munkáltató felé fennálló elismert, és nem vitatott tartozásait levonja, beszámítsa. A Munkavállaló nyilatkozik arról, hogy a Munkáltatóval létesített munkajogviszonyt megelőzően nem állapítottak meg a terhére jogerős határozattal letiltást, levonást. A Munkavállaló jelen nyilatkozata alapján a Munkáltató nem köteles helytállni a Munkavállaló korábbi tartozásáért, a Munkáltató a készfizető kezesség felelőssége alól a Munkavállaló jelen pontban foglalt nyilatkozatával mentesül.

 A Munkavállalónál szükségesen és indokoltan felmerülő költségeket a felek az alábbiakban állapítják meg: …………………………………….....

 A költségek elszámolása havonta utólag az alábbiak szerint történik:

 …………………………………………………………………………....

 A Munkáltató által leigazolt költségelszámolás alapján a költségtérítést a Munkáltató a Munkavállaló tárgyhavi munkabérével együtt utalja át a Munkavállaló 10. pontban megjelölt bankszámlaszámára.

12. A Munkavállaló munkaideje a teljes törvényes munkaidő, heti 40 óra/ *vagy részmunkaidő, heti ...… óra.* A Munkavállaló munkarendje kötetlen *vagy a Munkáltató által meghatározottan ……………………………….*

13. A Munkavállalót az Mt. 115–117. §-a szerinti éves szabadság illeti meg. A szabadság kiadásának időpontját – a Munkavállaló előzetes meghallgatása után – a Munkáltató határozza meg. A Munkáltató évente hét munkanap szabadságot – a munkaviszony első három hónapját kivéve – legfeljebb két részletben a Munkavállaló kérésének megfelelő időpontban köteles kiadni. A Munkavállaló erre vonatkozó igényét legalább 15 nappal korábban köteles bejelenteni.

14. A Munkavállaló kötelezettséget vállal arra, hogy a munkaviszony tartalma alatt birtokába jutott és megismert üzleti adatokat, üzleti folyamatokat, bizonylatokat, információkat üzleti titokként kezeli és azt munkaviszonya alatt és azt követően megőrzi, nem használja fel saját vagy harmadik személy javára. Bizalmas iratokat csak az ezek megismerésére illetékes munkavállalók előtt tárhatja fel. A Munkavállaló köteles minden iratot, beleértve a kézzel írt másolatokat, fénymásolatokat, tárgyakat, dokumentumokat (kézzel írt feljegyzéseket is), vázlatokat illetve adathordozókat, beleértve munkaviszonyának ellátásával kapcsolatos saját feljegyzéseit is a Munkáltató rá bízott tulajdonaként megőrizni, azokat a munkahelyéről nem viheti ki, másnak nem adhatja át, köteles illetéktelen személyek hozzáférésétől megóvni és felszólításra haladéktalanul – legkésőbb azonban a munkaviszony megszűnésekor – a Munkáltatónak illetve meghatalmazottja részére átadni, köteles továbbá nyilatkozni, hogy más hasonló eszköz nincs a birtokában. A visszaadási kötelezettség vonatkozásában visszatartási jognak helye nincs.

 A Munkavállaló köteles a jelen pont szerinti kötelezettség megszegésekor minden esetben a Munkáltató részére a jelen szerződés alapján folyósított utolsó bruttó havi alapbér kétszeresének megfelelő összegű kötbért fizetni a kötelezettség megszegését követő 8 napon belül. A Munkáltató ezt meghaladó kárát is jogosult a munkavállalóval szemben érvényesíteni.

15. A Munkáltató a Munkavállaló személyes adatait a bérének számfejtése és a NAV bejelentés érdekében nyilvántartja.

 A Munkavállaló ezennel kifejezetten hozzájárul személyes adatainak ily módon történő kezeléséhez, valamint ahhoz, hogy a Munkáltató a tevékenységéhez szükséges mértékben harmadik személy részére a Munkavállaló adatait kiadja. A Munkáltató tájékoztatja a Munkavállalót, hogy a munkaviszonyból származó kötelezettségek teljesítése céljából a Munkavállaló adatait adatfeldolgozó számára átadhatja.

 A Munkáltató jogosult a Munkavállalótól olyan nyilatkozat megtételét vagy személyes adat közlését követelni, amely a munkaviszony létesítése, teljesítése, megszűnése (megszüntetése) vagy az Mt.-ből származó igény érvényesítése szempontjából lényeges. A Munkavállalóval szemben olyan alkalmassági vizsgálat alkalmazható, amelyet munkaviszonyra vonatkozó szabály ír elő, vagy amely munkaviszonyra vonatkozó szabályban meghatározott jog gyakorlása, kötelezettség teljesítése érdekében szükséges. A Munkáltató a Munkavállalót az adatkezelésről írásban tájékoztatja.

 A Munkavállaló biometrikus adata azonosítás céljából kizárólag abban az esetben kezelhető, ha ez valamely dologhoz vagy adathoz történő olyan jogosulatlan hozzáférés megakadályozásához szükséges, amely a munkavállaló vagy mások élete, testi épsége vagy egészsége, vagy törvényben védett jelentős érdek (különösen a legalább „Bizalmas!” minősítési szintű minősített adatok védelméhez, a lőfegyver, lőszer, robbanóanyag őrzéséhez, a mérgező vagy veszélyes vegyi vagy biológiai anyagok őrzéséhez, a nukleáris anyagok őrzéséhez, a Btk. szerint legalább különösen nagy vagyoni érték védelméhez fűződő érdek) súlyos vagy tömeges, visszafordíthatatlan sérelmének a veszélyével járna. A Munkáltató a Munkavállaló bűnügyi személyes adatát kizárólag az Mt.-ben meghatározott vizsgálat céljából kezelheti.

 A Munkavállaló a munkaviszonnyal összefüggő magatartása körében ellenőrizhető. Ennek keretében a Munkáltató technikai eszközt is alkalmazhat, erről a Munkavállalót előzetesen írásban köteles tájékoztatni. A Munkáltató ellenőrzése során jogosult a munkaviszony teljesítéséhez használt számítástechnikai eszközön tárolt, a munkaviszonnyal összefüggő adatokba betekinteni.

16. A jelen szerződésben nem szabályozott kérdésekben a hatályos jogszabályok, mindenekelőtt az Mt. rendelkezései az irányadóak.

17. Felek a jelen szerződést elolvasás és értelmezés után, mint akaratukkal minden megegyezőt, jóváhagyólag …. példányban aláírták.

Kelt, .........................., ..…. (év) ....................... (hó)...... nap

.................................. ................................................

Munkáltató Munkavállaló

Előttünk, mint tanúk előtt:

1……………………………………………………

2…………………………………………………….